
     Бекітілді
    2026 жылғы «30» қазандағы
     №2-2026 Конкурстық     

     комиссияның шешімімен

КОНКУРСТЫҚ ҚҰЖАТТАМА

Алматы қ., 2026 жыл
1. Лоттар бойынша мүліктің толық атауы және орналасқан жері:

· №1 лот «Алматы қаласы, Закарпатская көшесі, 44 мекенжайында 
орналасқан, «Азаматтық авиация академиясы» АҚ-ның асхана үй-жайы, ауданы 339,66 шаршы метр»;

· №2 лот «Алматы қаласы, Закарпатская көшесі, 44/1 мекенжайында 
орналасқан, «Азаматтық авиация академиясы» АҚ жанындағы Колледждің оқу корпусы, №1 қабаттағы (фойе) ауданы 18 шаршы метр үй-жай».
2. Мүліктің сипаттамасы және нысаналы мақсаты:

	Лот № 
	Атауы 
	Жалпы ауданы, шаршы метр 
	Орналасқан жері 

	1.
	Үй-жай
	339,66
	Алматы қ., Закарпатская көшесі, 44, асхана үй-жайы

	2.
	Үй-жай
	18
	Алматы қ., Закарпатская көшесі, 44/1, Академия жанындағы Колледждің оқу корпусы, 1-қабат, фойе


3. Техникалық ерекшелік:

3.1. №1 лот бойынша «Алматы қаласы, Закарпатская көшесі, 44 мекенжайында орналасқан, «Азаматтық авиация академиясы» АҚ-ның асхана үй-жайы, ауданы 339,66 шаршы метр» техникалық ерекшелігі осы Конкурстық құжаттаманың №1 қосымшасында келтірілген.

3.2. №2 лот бойынша «Алматы қаласы, Закарпатская көшесі, 44/1 мекенжайында орналасқан, «Азаматтық авиация академиясы» АҚ жанындағы Колледждің оқу корпусы, №1 қабаттағы (фойе) ауданы 18 шаршы метр үй-жай» техникалық ерекшелігі осы Конкурстық құжаттаманың №2 қосымшасында келтірілген.

4. Алаңды ай сайынғы жалдау құны:
	Лот № 
	Лоттың атауы
	Алаңды ай сайынғы жалдаудың бастапқы құны, АЕК

	1.
	№1 лот «Алматы қаласы, Закарпатская көшесі, 44 мекенжайында орналасқан, асхана үй-жайы, ауданы 339,66 шаршы метр»
	252 АЕК

	2.
	№2 лот «Алматы қаласы, Закарпатская көшесі, 44/1 мекенжайында орналасқан, «Азаматтық авиация академиясы» АҚ жанындағы Колледждің оқу корпусы, №1 қабаттағы (фойе) үй-жай, ауданы 18 шаршы метр»

	94 АЕК


5. Конкурстық өтінімдерді қабылдау мерзімі:

№1 және №2 лоттар бойынша өтінімдер 2026 жылғы 31 қазаннан (сағат 10:00-ден 17:30-ға дейін) 2026 жылғы 5 қарашаға дейін (сағат 08:30-дан 09:00-ге дейін) мына мекенжай бойынша қабылданады: Қазақстан Республикасы, Алматы қаласы, Закарпатская көшесі, 44, Академия ғимараты, ADM 08-кабинет.
6. Конкурсқа қатысушыларға қойылатын талаптар 
(оның ішінде біліктілік талаптары):

1. құқық қабілеттілігі болуы;

2. жұмыстарды орындау және қызметтер көрсету технологиясына сәйкес талап етілген жағдайда, шарттың қолданылу мерзімі ішінде меншігінде немесе жалдау шарттарында материалдық және материалдық емес активтері болуы;

3. техникалық ерекшелікте көрсетілген талаптарға сәйкес келуі;

4. конкурс өткізілетін сәтте төлем қабілетті болуы, сондай-ақ Қазақстан Республикасының заңнамасына сәйкес қаржы-шаруашылық қызметі тоқтатылмаған және таратылуға жатпайтын болуы;

5. мемлекеттік сатып алуға жосықсыз қатысушылар тізілімінде және Борышкерлердің бірыңғай тізілімінде болмауы.
7. Конкурстық өтінімдерді ұсыну тәртібі

7.1. Конкурстық өтінімді конкурсқа қатысушы немесе оның мүдделерін сенімхат негізінде білдіретін тұлға қағаз жеткізгіште, мөрленген конвертте ұсынады. Қағаз нұсқасы тігілген, беттері нөмірленген болуы тиіс, соңғы бетіне конкурсқа қатысушының қолы және мөрі (бар болған жағдайда) қойылады. Құжаттарға жолдар арасына қосымша жазбалар енгізуге жол берілмейді.

7.2. Мөрленген конверттің алдыңғы бетінде конкурсқа қатысушы мынадай мәліметтерді көрсетеді:

1. лоттың нөмірі мен атауы;

2. конкурсқа қатысушының толық атауы және пошталық мекенжайы;

3. толық атауы.

Конкурсқа қатысушы конкурстық өтінімді дайындауға байланысты барлық шығындарды өз бетінше көтереді.
8. Конкурсқа қатысушылардың конкурстық өтінімдерін ашу, қарау, бағалау және салыстыру рәсімінің сипаттамасы:

8.1. Конкурстық өтінімдерді ұсыну мерзімі 5 (бес) күнтізбелік күнді құрайды және конкурс өткізу туралы хабарландыру жарияланған күннен бастап есептеледі.

8.2. Конкурстық өтінімдерді қабылдау мен тіркеуді Комиссия хатшысы жүзеге асырады. Конкурстық өтінімдердің сақталуын Комиссия хатшысы қамтамасыз етеді.

8.3. Конкурсқа қатысуға арналған өтінімдерді қабылдау конкурсқа қатысушылар өтінімдерді ұсынуына қарай хронологиялық тәртіппен өтінімдерді тіркеу журналына енгізу арқылы жүзеге асырылады. Өтінімдерді тіркеу журналы тігілген, нөмірленген, Комиссия хатшысы парақтап қол қойған және мөрмен бекітілген болуы тиіс. Өтінімдерді тіркеу журналында өтінімнің келіп түскен күні мен уақыты тіркеледі.

8.4. Белгіленген мерзім аяқталғаннан кейін ұсынылған конкурстық өтінім ашылмайды және конкурсқа қатысушыға қайтарылады.

8.5. Конкурсқа қатысушылар конкурстық өтінімді ұсынудың түпкілікті мерзімі аяқталғанға дейін өздерінің конкурстық өтінімдеріне өзгерістер енгізуге немесе оларды кері қайтарып алуға құқылы. Конкурстық өтінімді кері қайтарып алу еркін нысанда жазбаша өтініш беру арқылы ресімделеді.

8.6. Конкурстық өтінімдерін кері қайтарып алған конкурсқа қатысушылар конкурстық өтінімдерді ұсынудың түпкілікті мерзімі аяқталғанға дейін конкурсқа қатысуға қайтадан өтінім бере алады. Конкурстық өтінімдерді ұсыну мерзімі аяқталғаннан кейін оларға өзгерістер енгізуге жол берілмейді.

8.7. Конкурсқа қатысушы және оның үлестес тұлғасы бір лот бойынша конкурсқа қатар қатыса алмайды.

8.8. Конкурстық өтінімдерді қабылдаудың түпкілікті мерзімі аяқталған уақыт пен конкурстық өтінімдері бар конверттерді ашу рәсімінің басталу уақыты арасындағы уақыт 2 (екі) сағаттан аспауға тиіс. Конкурстық өтінімдері бар конверттерді ашу жөніндегі Комиссия отырысына конкурсқа қатысушылар немесе сенімхатпен расталған өкілеттіктері бар олардың өкілдері қатысады.

8.9. Комиссия отырысы басталғанға дейін Комиссия хатшысы конкурсқа қатысушылар өкілдерінің конкурстық өтінімдері бар конверттерді ашу рәсімі кезінде олардың мүдделерін білдіруге арналған құжатпен ресімделген өкілеттіктерін тексереді.

8.10. Конкурстық өтінімі бар әрбір конвертті ашу кезінде Комиссия конкурстық өтінімнің құрамындағы құжаттардың тізбесін жариялайды. Конкурстық өтінім ашылған сәттен бастап Комиссия конкурсқа қатысушы ұсынған конкурстық өтінімді және оған қоса берілген құжаттарды толықтығы мен дұрыстығы тұрғысынан 3 (үш) жұмыс күні ішінде қарайды.

8.11. Ұсынылған құжаттар Академияның талаптарына сәйкес келген жағдайда, Комиссия конкурсқа қатысушыны конкурсқа қатысуға жібереді.

8.12. Комиссия мынадай жағдайларда конкурсқа қатысушының конкурстық өтінімін қабылдамайды және қайтарады:

1. конкурсқа қатысушы Академияның талаптарына сәйкес келмеген жағдайда;

2. конкурсқа қатысушының конкурстық өтінімі және оған қоса берілген құжаттар Академияның талаптарына сәйкес келмеген жағдайда;

3. Академияның талаптарына сәйкестігі туралы дәйексіз ақпарат ұсынылғаны анықталған жағдайда;

4. конкурстық өтінім Академия талаптарын бұза отырып ұсынылған жағдайда.

8.13. Академияның талаптарына қайшы келмейтін өзге де негіздер бойынша конкурсқа қатысуға жіберуден бас тартуға жол берілмейді.

8.14. Комиссия хатшысы:

1. конкурстық өтінімдері бар конверттерді ашу туралы тиісті хаттаманы ресімдейді;

2. конкурстық өтінімдері бар конверттерді ашу туралы хаттаманы Комиссия мүшелеріне қол қоюға жолдайды.

8.15. Конкурстық өтінімдерді қарау мерзімі ішінде Комиссия төрағасы ұсынылған конкурстық өтінімдерді қарау және талқылау үшін Комиссия отырыстарын шақырады.

8.16. Конкурс өткізу кезінде бір лот бойынша 1 (бірден) артық жеңімпазды анықтауға жол берілмейді. Конкурс жеңімпазы конкурстық баға ұсынысының ең жоғары бағасын ұсынған конкурсқа қатысушы болып айқындалады.

8.17. Комиссияның шешімі ашық дауыс беру арқылы қабылданады және ол Комиссия мүшелерінің жалпы санының көпшілігі дауыс берген жағдайда қабылданды деп есептеледі. Комиссияның әрбір мүшесінің бір дауысы бар. Дауыстар тең болған жағдайда Комиссия төрағасы дауыс берген шешім қабылданды деп есептеледі.

8.18. Комиссия мүшесі өзінің ерекше пікірін білдіруге құқылы. Ерекше пікір жазбаша түрде баяндалып, конкурс қорытындылары туралы хаттамаға қоса беріледі.

8.19. Комиссия конкурстық өтінімдері бар конверттер ашылған күннен бастап 3 (үш) жұмыс күнінен аспайтын мерзімде конкурс қорытындыларын шығарады және конкурс қорытындылары туралы хаттаманы ресімдейді. Хаттамаға Комиссия мүшелері мен Комиссия хатшысы қол қояды.

8.20. Конкурс қорытындыларын шығару кезінде Комиссия конкурс жеңімпазынан басқа, конкурс жеңімпазынан кейінгі ең қолайлы ұсынысты ұсынған конкурсқа қатысушыны да айқындайды.

8.21. Академия конкурс қорытындылары туралы хаттамаға қол қойылған күннен кейінгі 5 (бес) жұмыс күнінен кешіктірмей, қол қойылған конкурс қорытындылары туралы хаттаманың мәтінін Академияның интернет-ресурсында жариялайды.

8.22. Академия конкурс қорытындылары туралы ақпарат жарияланған күннен бастап 5 (бес) күнтізбелік күн ішінде конкурс жеңімпазымен 12 ай мерзімге тиісті шарт жасасады. Конкурс жеңімпазы үй-жайды техникалық ерекшелікте айқындалған сомаға жөндеу жөніндегі міндеттемелерін орындаған жағдайда, жалдау шартының қолданылу мерзімі тараптар қосымша келісімге қол қою арқылы 24 айға ұзартылады.

8.23. Конкурс жеңімпазы Академиямен шарт жасасудан бас тартқан жағдайда, Комиссия конкурс жеңімпазынан кейінгі ең қолайлы конкурстық ұсынысты ұсынған конкурсқа қатысушымен шарт жасасу жөнінде келіссөздер бастайды.

8.24. Егер конкурс жеңімпазынан кейінгі ең үздік деп танылған конкурстық ұсыныстардың иесі Академиямен шарт жасасудан бас тартса, конкурс өткізілмеді деп танылады.

8.25. Комиссия мынадай жағдайларда конкурсты өткізілмеді деп таниды:

1. конкурсқа қатысуға арналған конкурстық өтінімдер ұсынылмаған жағдайда;

2. конкурсқа қатысуға 2 (екі) аз конкурстық өтінім ұсынылған жағдайда;

3. конкурсқа 1 (бір) ғана қатысушы жіберілген жағдайда;

4. конкурсқа бірде-бір қатысушы жіберілмеген жағдайда.

8.26. Конкурс Комиссия тарапынан өткізілмеді деп танылған жағдайда, Комиссия конкурс өткізілмеді деп танылған күннен бастап 3 (үш) жұмыс күнінен кешіктірмей қайталама конкурс өткізу туралы шешім қабылдайды. Қайталама конкурс Академияның ішкі құжаттарына сәйкес өткізіледі.

8.27. Қайталама конкурс өткізілген кезде Комиссияның шешімі бойынша, егер конкурсқа қатысушылардың 2 (екіден) аз конкурстық өтінімі ұсынылса, жалғыз конкурсқа қатысушы Академияның талаптарына сәйкес келген жағдайда, конкурс өткізілді деп танылады.
9. Лоттар бойынша конкурсқа қатысушылардың конкурстық өтінімдерін ашу күні мен уақыты:

	Конкурстық өтінімдерді ашу күні мен уақыты
	Конкурстық өтінімдерді ашу орны

	1.
	№1 лот «Алматы қаласы, Закарпатская көшесі, 44 мекенжайында орналасқан, ауданы 339,66 шаршы метр асхана үй-жайы»
	2026 жылғы 5 қараша, сағат 09:00
	Алматы қ., Закарпатская көшесі, 44, Академия ғимараты, ADM 08-кабинет



	2.
	№2 лот «Алматы қаласы, Закарпатская көшесі, 44/1 мекенжайында орналасқан, «Азаматтық авиация академиясы» АҚ жанындағы Колледждің оқу корпусы, №1 қабаттағы (фойе) ауданы 18 шаршы метр үй-жай»
	2026 жылғы 5 қараша, сағат 09:00
	


№1 қосымша

ТЕХНИКАЛЫҚ ЕРЕКШЕЛІК

№1 лот бойынша үй-жайдың жалға алушысын таңдау жөніндегі конкурс өткізуге арналған: «Алматы қаласы, Закарпатская көшесі, 44 
мекенжайында орналасқан, ауданы 339,66 шаршы метр 
«Азаматтық авиация академиясы» АҚ-ның асхана үй-жайы».
1. Конкурстың мәні

1.1. Конкурстың мәні – Академияның Алматы қаласы, Закарпатская көшесі, 44 мекенжайында орналасқан оқу корпусының №1 қабатындағы ауданы 339,66 шаршы метр үй-жайды қоғамдық тамақтану объектісі – асхана ретінде ұйымдастыру, жабдықтау және одан әрі пайдалану үшін жалға алушыны таңдау.

1.2. Жалға алушы қаржылық, материалдық және еңбек ресурстары, объектінің ұсынылған тұжырымдамасы, үй-жайды жөндеуге және жабдықтауға жоспарланған инвестициялар көлемі, сондай-ақ жалдау ақысының мөлшері ескеріле отырып, конкурстық негізде айқындалады.

1.3. Үй-жайды жалға берудің негізгі шарты – конкурс жеңімпазының үй-жайға жөндеу жұмыстарын жүргізу, оны тиісті санитариялық-техникалық және пайдалану жағдайына келтіру, мүкәммалды жаңарту және қосымша жабдықтау, қажетті жабдықтармен, жиһазбен және білікті персоналмен қамтамасыз ету міндеттемесі болып табылады.

2. Конкурс жеңімпазына қойылатын негізгі талаптар

· Үй-жайды өз қаражаты есебінен жөндеу. Бұл ретте ажырамас жақсартуларға жұмсалған шығындар жалдау шартының талаптарына сәйкес Жалға беруші тарапынан өтеледі. Егер ажыратылатын және ажыратылмайтын жақсартулардың сомасы 10 (он миллион) теңгеден асатын болса, жалдау шарты автоматты түрде екі күнтізбелік жылға ұзартылады.

· Үй-жайды тиісті санитариялық-техникалық және пайдалану жағдайына келтіру;

· Асхана мүкәммалын жаңарту және қосымша жабдықтау;

· Қажет болған жағдайда объектіні қажетті технологиялық жабдықтармен, жиһазбен және өзге де материалдық ресурстармен қамтамасыз ету;

· Қажетті білікті персоналмен қамтамасыз ету;

· Қоғамдық тамақтану объектісінің үздіксіз және сапалы жұмысын қамтамасыз ету.

Жөндеу жұмыстарының көлемі, тізбесі мен құны, сондай-ақ сатып алынатын жабдықтар Жалға берушімен алдын ала келісіледі. Құжатпен расталған және алдын ала келісілген шығыстар жалдау шартында белгіленген тәртіппен жалдау ақысының есебіне жатқызылады. Қатысушының қоғамдық тамақтану объектілерінің жөндеуіне, жаңғыртуына, жабдықталуына және материалдық-техникалық базасын жақсартуға салатын инвестицияларының жиынтық көлемі шарттың толық қолданылу мерзімі ішінде кемінде 30 000 000 (отыз миллион) теңгені құрауы тиіс.

Инвестициялар тараптар келіскен және шартқа қосымша болып табылатын жұмыстар мен инвестициялар жоспарына сәйкес кезең-кезеңімен жүзеге асырылады.

Шарт Ұйымдастырушының бастамасы бойынша немесе қатысушы тарапынан міндеттемелердің бұзылуына байланысты емес мән-жайлар бойынша мерзімінен бұрын тоқтатылған жағдайда, тараптар шартта көзделген тәртіппен нақты жүзеге асырылған инвестицияларды, орындалған жұмыстарды және қатысушының келісілген өзге де шығыстарын ескере отырып, өзара есеп айырысуды жүргізеді.
3. Жөндеу жұмыстарына қойылатын талаптар

· Асхананың тамақ дайындау блогында кемінде 150 шаршы метр көлемде кафель төсеу қажет;

· Ас үйдің өндірістік аймағы мен тарату желісі аймағын бөлуге арналған қалқаны монтаждау және орнату. Бұл үй-жайларды функционалдық аймақтарға бөлу, санитариялық-гигиеналық талаптарды сақтау және қауіпсіз технологиялық процесті ұйымдастыру мақсатында жүргізіледі;

· Жеке аймақты негізгі ас ішу залынан бөліп тұрған қолданыстағы қалқаны бөлшектеу және кейіннен кеңістікті бірыңғай ашық ас ішу аймағына біріктіру көзделсін;

· Асхана келушілеріне арналған санитариялық бөлмені жайластыру және жабдықтау, оның ішінде қажетті сантехникалық жабдықтарды орнату, тиісті санитариялық жағдайды қамтамасыз ету және Қазақстан Республикасының қолданыстағы санитариялық нормалары мен заңнамасының талаптарын сақтау;

· Қолданыстағы желдету және сорып шығару жүйесін жаңғырту жұмыстарын жүргізу, оның ішінде жұмыс істеп тұрған сорып шығару жүйесін жөндеу және қайта жабдықтау, сондай-ақ нақты қажеттілікке сәйкес асхана мен ас үй үй-жайларына қосымша сорып шығару құрылғыларын орнату.

Жұмыстардың нақты тізбесі үй-жайды қарап-тексеру нәтижелері бойынша айқындалады және жөндеу жұмыстары басталғанға дейін тараптармен келісіледі.
4.Материалдық-техникалық жабдықтауға қойылатын талаптар:
- Ас үйдің технологиялық жабдықтары: бу-конвектомат, конвекциялық пеш, индукциялық плита, тоңазытқыш және жылу жабдықтары: кемінде 10 дана тоңазытқыш жабдығы, кемінде 3 дана мұздатқыш жабдық, кемінде 1 дана қуыру шкафы, кемінде 1 дана қуыру беті;

· Өндірістік үстелдер, жуу ванналары және сөрелер: кемінде 10 дана;

· Жаңа тарату желісі;

· Жиһаз, үстелдер мен орындықтар: кемінде 50 дана;

· Асхана және ас үй ыдыстары: қажетті мөлшерде;

· Асхана аспаптары мен ас үй мүкәммалы: қажетті мөлшерде;

· Кассалық жабдық және қолма-қол ақшасыз төлем жасауға арналған жабдық;

· Жинау мүкәммалы мен қалдықтарға арналған контейнерлер: қажетті мөлшерде;

· Объектінің жұмыс істеуіне қажетті өзге де жабдықтар.
5. Конкурсқа қатысушыларға қойылатын біліктілік талаптары
	№
	Біліктілік талабы
	Растайтын құжат

	1
	Тіркелген заңды тұлғаның немесе жеке кәсіпкердің болуы
	Тіркеу мәліметтері

	2
	Білікті персоналдың болуы немесе оны тарту мүмкіндігі
	Персонал туралы мәліметтер

	3
	Асхананы ұйымдастыруға арналған материалдық-техникалық ресурстардың болуы
	Жабдықтар мен материалдық ресурстардың тізбесі



	4
	Асхананы ұйымдастыруға арналған материалдық-техникалық ресурстардың болуы
	Қаржылық құжаттар немесе өзге де растаулар

	5
	Объектінің үздіксіз жұмысын қамтамасыз етуге дайындығы
	Растау хаты

	6
	еңбек және өзге де міндетті талаптар мен нормаларды сақтауға дайындығы
	Растау хаты

	7
	Жөндеу жұмыстарын жүргізуге және қосымша жабдықтау мақсатында мүкәммалды өз қаражаты есебінен жаңартуға, кейіннен келісілген шығыстарды есепке жатқызу шартымен, дайындығы
	Кепілдік хат


6. Еңбек ресурстарына қойылатын талаптар

6.1. Конкурс жеңімпазы объектіні қажетті жұмысшылар санымен қамтамасыз етуге міндетті. Жұмыс режимі мен объектінің форматына қарай басқарушы/әкімші, аспаздар, ас үй жұмысшылары, кассирлер, зал қызметкерлері, тазалаушылар және өзге де мамандар болуы тиіс.

6.2. Қатысушы лауазымы, жұмысшылар саны, жұмыс кестесі және біліктілігі көрсетілген алдын ала штаттық есепті ұсынады. Конверттер ашылған сәтте асхана қызметкерлерінің жарамды санитариялық кітапшалары болуы тиіс; қызметкерлер саны кемінде 10 адам болуы қажет.

6.3. Қатысушы шарт жасалған күні ұйым штатында қоғамдық тамақтану объектісінің санитариялық-эпидемиологиялық сүйемелдеуіне жауапты маманның болуын қамтамасыз етуі тиіс. Біліктілігін растау үшін әлеуетті өнім беруші эпидемиолог дәрігер біліктілігінің берілгенін растайтын кәсіптік немесе жоғары білім туралы дипломды/куәлікті/аттестатты ұсынуға міндетті.
7. Қаржылық ресурстарға қойылатын талаптар

Қатысушы жобаны іске асырудың бастапқы кезеңін қаржыландыру мүмкіндігін растауы тиіс. Оның ішінде үй-жайды жөндеу, жабдықтар мен жиһаз, ыдыс-аяқ және мүкәммал сатып алу, азық-түлік өнімдерін сатып алу, жалақы төлеу және объект жоспарлы жүктемеге шыққанға дейін ағымдағы қызметін қамтамасыз ету шығындары қамтылады.

Банк шотында кемінде 30 (отыз миллион) теңге болуы тиіс.

8. Шығыстарды растау және оларды есепке жатқызу тәртібі

8.1. Жөндеу жұмыстары басталғанға дейін Жалға алушы Жалға берушіге смета мен жоспарланған шығыстардың тізбесін ұсынады.

8.2. Есепке жатқызылуға жататын жұмыстар мен шығыстар Жалға берушімен жазбаша түрде келісіледі.

8.3. Жұмыстар орындалғаннан кейін Жалға алушы нақты шығыстарды растайтын құжаттарды ұсынады.

8.4. Есепке тек жалға алынған үй-жайды жөндеуге және жабдықтауға тікелей байланысты, құжатпен расталған шығыстар ғана қабылданады.

8.5. Тараптар есепке жатқызылуға жататын шығыстар сомасын келісу актісіне қол қояды.

8.6. Расталған шығыстар сомасы шарт талаптарына сәйкес жалдау ақысының есебіне жатқызылады.

9. Конкурсқа қатысушы ұсынатын құжаттар

· Белгіленген нысан бойынша конкурсқа қатысуға арналған өтініш;

· Конкурсқа қатысушының есеп айырысу шоттары ашылған екінші деңгейдегі банктің (банктердің) конкурсқа қатысушының конкурстық өтінімдері бар конверттерді ашу күніне дейінгі 3 (үш) айдан астам мерзімге созылған мерзімі өткен кредиторлық берешегінің жоқтығы туралы мәліметтері. Егер конкурсқа қатысушы бірнеше екінші деңгейдегі банктің немесе олардың филиалдарының, сондай-ақ шетелдік банктің клиенті болып табылса, мұндай анықтама аталған банктердің әрқайсысынан ұсынылады. Анықтамаға банктің (банктердің) бірінші басшысы немесе оны алмастыратын тұлға қол қоюы және банк мөрімен (мөрлері болған жағдайда) куәландырылуы тиіс;

· Конкурсқа қатысушыда салық берешегінің, міндетті зейнетақы жарналары, міндетті кәсіптік зейнетақы жарналары және әлеуметтік аударымдар бойынша берешегінің бар-жоғы туралы, конкурстық өтінімдері бар конверттерді ашу күніне дейінгі бір айдан ерте емес мерзімде алынған мәліметтер;

· Қызметтердің негізгі техникалық және пайдалану сипаттамаларының толық сипаттамасы;

· Тіркеу құжаттары;

· Басшы туралы мәліметтер;

· Материалдық-техникалық ресурстар туралы мәліметтер;

· Жабдықтау жоспары және болжанатын жабдықтардың тізбесі;

· Бастапқы инвестициялар жоспары;

· Жалдау ақысы бойынша қаржылық ұсыныс;

· Техникалық ерекшелік талаптарының орындалатыны туралы кепілдік хат;

· Міндеттемелерді орындауға қаржылық және ұйымдастырушылық қабілетін растайтын құжаттар;

· Конкурстық құжаттамада көзделген өзге де құжаттар.
10. Қорытынды ережелер

Қатысушының конкурстық ұсынысын ұсынуы оның осы техникалық ерекшеліктің негізгі техникалық, ұйымдастырушылық және инвестициялық талаптарымен келісетінін білдіреді.

Конкурс жеңімпазы конкурстық құжаттамада, осы техникалық ерекшелікте және өзінің конкурстық ұсынысында айқындалған талаптармен жалдау шартын жасасуға міндетті.

Жалға алу объектілері бойынша жалдау ақысына ұсынылатын баға бастапқы бағадан төмен болмауы тиіс.

Жалға алу мерзімінің барлық кезеңінде объектілерді пайдалану бейінінің сақталуы қамтамасыз етілуі тиіс.

Тамақ дайындау үшін пайдаланылатын азық-түлік өнімдерінің сапасы азық-түліктің әрбір түріне арналған мемлекеттік стандартқа сәйкес болуы, сәйкестік сертификаты немесе ветеринариялық қорытындысы болуы тиіс.

Қатысушының белгіленген біліктілік талаптарына сәйкес келмеуі немесе міндетті растаушы құжаттарды ұсынбауы конкурстық ұсынысты қабылдамауға негіз болуы мүмкін.



№2 қосымша

ТЕХНИКАЛЫҚ ЕРЕКШЕЛІК

№2 лот бойынша үй-жайдың жалға алушысын таңдау жөніндегі конкурс өткізуге арналған: «Алматы қаласы, Закарпатская көшесі, 44/1 мекенжайында орналасқан, «Азаматтық авиация академиясы» АҚ жанындағы Колледждің оқу корпусының №1 қабатындағы (фойе) ауданы 18 шаршы метр үй-жай».
1. Конкурстың мәні

1.1. Конкурстың мәні – Алматы қаласы, Закарпатская көшесі, 44/1 мекенжайында орналасқан Авиациялық колледждің 1-қабатындағы ауданы 18 шаршы метр үй-жайды қоғамдық тамақтану объектісі – асхана ретінде ұйымдастыру, жабдықтау және одан әрі пайдалану үшін жалға алушыны таңдау.

1.2. Жалға алушы қаржылық, материалдық және еңбек ресурстары, объектінің ұсынылған тұжырымдамасы, үй-жайды жөндеуге және жабдықтауға жоспарланған инвестициялар көлемі, сондай-ақ жалдау ақысының мөлшері ескеріле отырып, конкурстық негізде айқындалады.

1.3. Үй-жайды жалға берудің негізгі шарты – конкурс жеңімпазының үй-жайға жөндеу жұмыстарын жүргізу, оны тиісті санитариялық-техникалық және пайдалану жағдайына келтіру, мүкәммалды жаңарту және қосымша жабдықтау, қажетті жабдықтармен, жиһазбен және білікті персоналмен қамтамасыз ету міндеттемесі болып табылады.

2. Конкурс жеңімпазына қойылатын негізгі талаптар

· Үй-жайды өз қаражаты есебінен жөндеу. Бұл ретте ажырамас жақсартуларға жұмсалған шығындар жалдау шартының талаптарына сәйкес Жалға беруші тарапынан өтеледі. Егер ажыратылатын және ажыратылмайтын жақсартулардың сомасы 5 (бес) миллион теңгеден асатын болса, жалдау шарты автоматты түрде екі күнтізбелік жылға ұзартылады.

· Үй-жайды тиісті санитариялық-техникалық және пайдалану жағдайына келтіру;

· Асхана мүкәммалын жаңарту және қосымша жабдықтау;

· Объектіні қажетті технологиялық жабдықтармен, жиһазбен және өзге де материалдық ресурстармен қамтамасыз ету.

Жалға алушы жүргізген барлық ажырамас жақсартулар, сондай-ақ жөндеу жұмыстарының көлемі, тізбесі мен құны және сатып алынатын жабдықтар Жалға берушімен алдын ала келісіледі. Құжатпен расталған және алдын ала келісілген шығыстар жалдау шартында белгіленген тәртіппен жалдау ақысының есебіне жатқызылады.
- Қатысушының тәжірибесі мен біліктілігіне қойылатын талаптар:

1. Қоғамдық тамақтану объектісінің үздіксіз және сапалы жұмысын қамтамасыз ету.

2. Өнім берушінің меншігінде немесе жалдауында үй-жай (тамақ дайындау блогы) болуы тиіс. Үй-жай (тамақ дайындау блогы) Алматы қаласында орналасуы қажет.

3. Азық-түлік өнімдерін тасымалдауға арналған автокөлік құралдары – кемінде 2 бірлік (шанағы тоңазытқыш қондырғысымен жабдықталған рефрижератор, екі бірлік). Растайтын және рұқсат беру құжаттары ұсынылуы тиіс. Автокөлік құралдары Алматы қаласында тіркелген болуы қажет.

4. Кофеханаларды/буфеттерді басқару тәжірибесі болуы тиіс. Қатысушы кофеханаларды/буфеттерді ұйымдастыру және басқару тәжірибесін құжатпен растауы қажет.

5. Конкурсқа қатысушы Қазақстан Республикасының заңнамасына сәйкес соңғы екі аяқталған күнтізбелік жыл ішіндегі салық міндеттемелерінің орындалғанын растайтын құжаттарды ұсынады. Растайтын құжаттар ретінде тиісті кезеңдерге арналған салық есептілігі, салықтар мен бюджетке төленетін міндетті төлемдер бойынша берешектің жоқтығы туралы мәліметтер, сондай-ақ салық міндеттемелерінің сақталғанын растайтын уәкілетті мемлекеттік органдардың өзге де құжаттары ұсынылуы мүмкін.

- Еңбек ресурстарына қойылатын талаптар:

1. Қатысушының штатында тиісті дипломмен/куәлікпен/аттестатпен расталған орта арнаулы, техникалық және кәсіптік немесе жоғары білімі бар кемінде екі аспаз болуы тиіс.

2. Конкурстық өтінім берілген күні кемінде 3 (үш) ай жұмыс өтілі болуы және оны растайтын жұмысқа қабылданғаны туралы құжаттар ұсынылуы тиіс.

3. Конверттер ашылған сәтте кофехана/буфет қызметкерлерінің жарамды санитариялық кітапшалары болуы тиіс; қызметкерлер саны кемінде 5 (бес) адам болуы қажет.

4. Қатысушы шарт жасалған күні ұйым штатында қоғамдық тамақтану объектісінің санитариялық-эпидемиологиялық сүйемелдеуіне жауапты маманның болуын қамтамасыз етуі тиіс. Біліктілігін растау үшін әлеуетті өнім беруші эпидемиолог дәрігер біліктілігінің берілгенін растайтын кәсіптік немесе жоғары білім туралы дипломды/куәлікті/аттестатты ұсынуға міндетті.

3. Жөндеу жұмыстарына қойылатын талаптар

- Жөндеу жұмыстары.
Қажетті жұмыстардың нақты тізбесі үй-жайларды қарап-тексеру нәтижелері бойынша айқындалады және жөндеу жұмыстары басталғанға дейін тараптармен келісіледі:

1. Асхана мен ас үй үй-жайларының қабырғаларын дайындау және бояу бойынша сырлау жұмыстарын жүргізу. Бұл ретте қоғамдық тамақтану үй-жайларында пайдалануға жарамды, тозуға төзімді, ылғалға төзімді және жуылатын материалдар қолданылуы тиіс. Қабырғалардың түсі интерьердің бірыңғай тұжырымдамасына сәйкес болуы қажет.

2. Қолданыстағы асхананың үй-жайын заманауи буфетке айналдыру мақсатында функционалдық аймақтарды қайта жоспарлау және жөндеу жұмыстарын жүргізу. Жаңа тұжырымдамада көзделмеген қолданыстағы ас үй жабдықтары мен өндірістік аймақ элементтерін бөлшектеу, қажет болған жағдайда тарату желісін сақтай отырып немесе жаңғырта отырып орындау. Интерьерді жаңарту, қабырғаларды бояу, үй-жайды бірыңғай стильге келтіру және келушілерге қызмет көрсетуге қолайлы кеңістік ұйымдастыру.

· Жиһазды жаңарту.
Корпустық жиһазды жаңарту немесе ауыстыру, жұмсақ жиһаз орнату және келушілерге арналған жайлы отыратын орындарды ұйымдастыру.

1. Ас ішу залының қолданыстағы жиһазын ауыстыру, кемінде 10 жиынтық үстел мен орындықты (10 үстел және қажетті мөлшердегі орындықтар) жеткізу және орнату. Жиһаз берік, тозуға төзімді, келушілерге ыңғайлы және қоғамдық тамақтану үй-жайларында пайдалануға жарамды болуы тиіс. Жиһаздың дизайны мен түсі буфет интерьерінің бірыңғай тұжырымдамасына сәйкес келуі қажет.

2. Қолданыстағы өндірістік жиһазды бөлшектеу және оны қоғамдық тамақтану объектілерінде пайдалануға арналған тот баспайтын болаттан жасалған кәсіби жиһазбен ауыстыру. Өндірістік үстелдерді, сөрелерді және басқа да қажетті элементтерді технологиялық процесті, санитариялық-гигиеналық қауіпсіздік талаптарын және персонал жұмысының қолайлылығын ескере отырып орнату.

· Тоңазытқыш жабдықтары.
Сусындарды, десерттерді, пісірілген өнімдерді және өзге де азық-түлік өнімдерін сақтауға әрі көрсетуге арналған кемінде 1 дана функционалдық тоңазытқыш жабдығын орнату.

· Кофе дайындауға арналған жабдықтар.
Кофе сусындарын дайындауға арналған кемінде 1 дана кәсіби кофе машинасын және қажетті қосымша жабдықтарды орнату.

· Бар сөресі және жұмыс аймағы.
Жабдықтарды, жұмыс беттерін және мүкәммалды сақтауға арналған орындарды орналастыруды қоса алғанда, сусындар мен өнімдерді дайындау және беру үшін ыңғайлы әрі функционалдық аймақ ұйымдастыру.

· Электрмен жабдықтау және коммуникациялар.
Өрт қауіпсіздігі және электр қауіпсіздігі шаралары мен талаптарын сақтай отырып, орнатылатын жабдықты қауіпсіз пайдалану үшін электр қосылымдары мен өзге де коммуникацияларды дайындау және бейімдеу.

· Қолданыстағы тарату желісін жаңғырту және жаңарту.
Тозған элементтерді ауыстыру және дайын өнімді орналастыруға, сақтауға және өткізуге арналған заманауи кәсіби жабдықтарды орнату арқылы қолданыстағы тарату желісін жаңғырту және жаңарту.

Эстетикалық сыртқы көріністі, функционалдылықты, келушілерге қызмет көрсетудің қолайлылығын және қоғамдық тамақтану объектілеріне қойылатын санитариялық-гигиеналық талаптардың сақталуын қамтамасыз ету.

· Келісу және қабылдау.
Жабдықтардың тізбесі, олардың функционалдық сипаттамаларына қойылатын талаптар, жөндеу жұмыстарының көлемі және орындалу мерзімдері жұмыстар басталғанға дейін тараптармен келісіледі. Жұмыстардың нәтижесі еңбек қауіпсіздігі және еңбекті қорғау, электр қауіпсіздігі және өрт қауіпсіздігі нормалары мен талаптарына сәйкес ыңғайлы әрі толыққанды пайдалануды қамтамасыз етуі тиіс.
4. Шығыстарды растау және оларды есепке жатқызу тәртібі

4.1. Жөндеу жұмыстары басталғанға дейін Жалға алушы Жалға берушіге смета мен жоспарланған шығыстардың тізбесін ұсынады.

4.2. Есепке жатқызылуға жататын жұмыстар мен шығыстар Жалға берушімен жазбаша түрде келісіледі.

4.3. Жұмыстар орындалғаннан кейін Жалға алушы нақты шығыстарды растайтын құжаттарды ұсынады.

4.4. Есепке тек жалға алынған үй-жайды жөндеуге және жабдықтауға тікелей байланысты, құжатпен расталған шығыстар ғана қабылданады.

4.5. Тараптар есепке жатқызылуға жататын шығыстар сомасын келісу актісіне қол қояды.

4.6. Расталған шығыстар сомасы шарт талаптарына сәйкес жалдау ақысының есебіне жатқызылады.
5. Конкурсқа қатысушы ұсынатын құжаттар

· Белгіленген нысан бойынша конкурсқа қатысуға арналған өтініш;

· Конкурсқа қатысушының есеп айырысу шоттары ашылған екінші деңгейдегі банктің (банктердің) конкурсқа қатысушының конкурстық өтінімдері бар конверттерді ашу күніне дейінгі 3 (үш) айдан астам мерзімге созылған мерзімі өткен кредиторлық берешегінің жоқтығы туралы мәліметтері. Егер конкурсқа қатысушы бірнеше екінші деңгейдегі банктің немесе олардың филиалдарының, сондай-ақ шетелдік банктің клиенті болып табылса, мұндай анықтама аталған банктердің әрқайсысынан ұсынылады. Анықтамаға банктің (банктердің) бірінші басшысы немесе оны алмастыратын тұлға қол қоюы және банк мөрімен (мөрлері болған жағдайда) куәландырылуы тиіс;

· Салық төлеушінің салық берешегінің, міндетті зейнетақы жарналары, міндетті кәсіптік зейнетақы жарналары және әлеуметтік аударымдар бойынша берешегінің бар-жоғы туралы, конкурстық өтінімдері бар конверттерді ашу күніне дейінгі бір айдан ерте емес мерзімде алынған мәліметтер;

· Тіркеу құжаттары;

· Басшы туралы мәліметтер;

· Ұсыным хаттар – болған жағдайда;

· Жалдау ақысы бойынша қаржылық ұсыныс;

· Жөндеу және ашылу жоспарланып отырған мерзім;

· Техникалық ерекшелік талаптарының орындалатыны туралы кепілдік хат;

· Міндеттемелерді орындауға қаржылық және ұйымдастырушылық қабілетін растайтын құжаттар;

· Конкурстық құжаттамада көзделген өзге де құжаттар.
6. Қорытынды ережелер

Қатысушының конкурстық ұсынысын ұсынуы оның осы техникалық ерекшеліктің негізгі техникалық, ұйымдастырушылық және инвестициялық талаптарымен келісетінін білдіреді.

Конкурс жеңімпазы конкурстық құжаттамада, осы техникалық ерекшелікте және өзінің конкурстық ұсынысында айқындалған талаптармен жалдау шартын жасасуға міндетті.

Жалға алу объектілері бойынша жалдау ақысына ұсынылатын баға бастапқы бағадан төмен болмауы тиіс.

Жалдау мерзімінің барлық кезеңінде объектілерді пайдалану бейіні сақталуы тиіс.

Тамақ дайындау үшін пайдаланылатын азық-түлік өнімдерінің сапасы азық-түліктің әрбір түріне арналған стандартқа сәйкес болуы тиіс.

Қатысушының белгіленген біліктілік талаптарына сәйкес келмеуі немесе міндетті растаушы құжаттарды ұсынбауы конкурстық ұсынысты қабылдамауға негіз болуы мүмкін.
«Азаматтық авиация академиясы» акционерлік қоғамының мүлкін жалға беру тәртібі туралы ережеге
1-қосымша
Нысан
ӨТІНІШ
1. Осы арқылы __________________________________ (бұдан әрі – Конкурсқа қатысушы) конкурс өткізу туралы жарияланған хабарландыруды қарап, конкурстық құжаттамамен танысқаннан кейін конкурс талаптары мен Конкурсқа қатысушыға қойылатын талаптар туралы хабардар екенін растайды және № _____ лот бойынша конкурсқа қатысуға дайын екенін хабарлайды.

2. Конкурсқа қатысушы мыналарға кепілдік береді:

1. шарт талаптарына сәйкес қаржылық міндеттемелердің орындалуын қамтамасыз етуге;

2. конкурстық құжаттамада көрсетілген біліктілік талаптарына сәйкестігін қамтамасыз етуге;

3. ұсынылатын қаржылық талаптар: қосылған құн салығын есепке алмағанда, айына __________ теңге.

3. Конкурсқа қатысушы Конкурсқа қатысушыға қойылатын талаптарға сәйкес келмейтіні анықталған жағдайда, Конкурсқа қатысушының конкурсқа қатысу құқығынан айырылатынымен толық әрі сөзсіз келісімін білдіреді.

4. Осы өтініш Конкурсқа қатысушының тәртіпте және конкурс өткізу туралы хабарландыруда баяндалған талаптар бойынша конкурсқа қатысуға толық әрі сөзсіз келісімін білдіру нысаны болып табылады.

5. 

(жеке тұлғаның қолы, тегі, аты, әкесінің аты (бар болса) немесе заңды тұлғаның атауы және заңды тұлға басшысының немесе сенімхат негізінде әрекет ететін уәкілетті өкілінің тегі, аты, әкесінің аты (бар болса)).

«» ______________ 20 жыл

Мөр орны (бар болса)


«Азаматтық авиация академиясы» Акционерлік қоғамының мүлкін жалға беру тәртібі туралы ережеге
2-қосымша
МҮЛІКТІ ЖАЛҒА БЕРУ ТУРАЛЫ № _____ ШАРТ
Бұдан әрі «Жалға беруші» деп аталатын, Жарғы және __________________________________ негізінде әрекет ететін, «Азаматтық авиация академиясы» АҚ-ның __________________________________ (теңгерім ұстаушы ұйымның атауы) атынан __________________________________ (басшының Т.А.Ә., лауазымы) бір тараптан және бұдан әрі «Жалға алушы» деп аталатын __________________________________ (жеке тұлғаның Т.А.Ә. / заңды тұлғаның атауы, шарт жасасуға уәкілетті өкілдің Т.А.Ә., сенімхат деректемелері) екінші тараптан, төмендегілер туралы осы Шартты жасасты.

1. Жалпы талаптар

1. Жалға беруші Жалға алушыға жалпы ауданы _________ ш.м (га) болатын, __________________________________ мекенжайында орналасқан, № _____ ғимараттың _____ қабатындағы мүлікті (объектіні, алаңды, үй-жайды, іргелес аумақты, жер учаскесін) ______________________________ мақсатында пайдалануға жалға береді, ал Жалға алушы оны қабылдайды.

(Елді мекен, көше, алаң, даңғыл, тұйық көше, үй нөмірі)

2. Жалға алу мерзімі «» __________ 20 жылдан «» __________ 20 жылға дейін _________ мерзімге белгіленеді.

3. Жалға алу мерзімі аяқталғаннан кейін Шарт бұзылған болып есептеледі. Шарттың қолданылу мерзімінің аяқталуы тараптардың жалдау шарты бойынша міндеттемелерінің тоқтатылуына әкеп соғады.

2. Тараптардың құқықтары мен міндеттері

4. Жалға берушінің құқығы бар:

· Жалға алушыдан ай сайын жалдау ақысын алуға;

· Жалға алушының конкурс қорытындылары бойынша қабылдаған шарттық міндеттемелерді орындауына мониторинг пен тексеру жүргізуге;

· Жалға алушының шаруашылық қызметі нәтижесінде мүліктің жай-күйі мен экологиялық ахуалдың нашарлауынан келтірілген залалды Жалға алушыдан өтеуді талап етуге.

5. Жалға алушының құқығы бар:

· жалға алынған мүлікте осы Шарттың 1-тармағында көрсетілген мақсаттарға және осы Шарттың талаптарына сәйкес дербес шаруашылық қызметін жүзеге асыруға;

· жалға алынған мүлікті қабылдау-тапсыру актісіне қол қойылғаннан кейін пайдалануға кірісуге.

6. Жалға беруші міндетті:

· Жалға алушыға мүлікті осы Шарттың талаптарына сәйкес келетін жағдайда беруге;

· осы Шарт келісілгеннен кейін 10 күн ішінде мүлікті қабылдау-тапсыру актісі бойынша Жалға алушыға беруге;

· егер Жалға алушының шаруашылық қызметі заңнамаға және осы Шарттың талаптарына қайшы келмесе, оның шаруашылық қызметіне араласпауға және мүлікті пайдалануына кедергі келтірмеуге;

· Жалға алушының конкурс қорытындылары бойынша қабылдаған шарттық міндеттемелерді орындауын, сондай-ақ жалға берілген мүліктің жай-күйін бақылауға;

· осы Шарт бұзылған жағдайда Жалға алушының жалға алынған мүлікті босатуына қатысты қажетті шараларды қабылдауға;

· Жалға алушыны осы Шарттың мерзімінен бұрын бұзылатыны туралы уақтылы хабардар етуге.

7. Жалға алушы міндетті:

· мүлікті осы Шарттың талаптарына сәйкес пайдалануға қабылдауға;

· жалға алынған мүлікті тек осы Шарттың 1-тармағында көрсетілген тікелей мақсаты бойынша пайдалануға;

· конкурс қорытындылары бойынша қабылдаған шарттық міндеттемелерді орындауға;

· жалға алынған мүлікті Жалға берушіге тапсырғанға дейін тиісті санитариялық және техникалық жағдайда ұстауға;

· Жалға берушінің және құзыретті органдардың жазбаша рұқсатынсыз жалға алынған мүліктің күрделі қайта жоспарлануын (көтергіш конструкцияларға әсер ететін) және қайта жабдықталуын жүргізбеуге;

· жалдау ақысын әр айдың 5-күніне дейін төлеуге, сондай-ақ коммуналдық және өзге де мақсатты қызметтер үшін бөлек шарт негізінде ақы төлеуге;

· салық заңнамасында айқындалған жағдайларда мүлік салығын төлеуге;

· белгіленген тәртіппен Жалға берушінің жалға берілетін мүлікке (объектіге) еркін қол жеткізуін қамтамасыз етуге және оның нұсқауларын белгіленген мерзімде орындауға;

· техникалық пайдалану, қауіпсіздік техникасы және өрт қауіпсіздігі қағидаларын сақтауға, жалға алынған мүлікке қатысты мемлекеттік қадағалау органдарының қолданыстағы қағидалары мен нұсқамаларын орындауға және оларды орындамағаны үшін заңда белгіленген жауаптылықта болуға;

· басқа Жалға алушылардың құқықтарын, сондай-ақ мүлікті пайдалану тәртібін бұзбауға;

· өзінің шаруашылық қызметі нәтижесінде жалға алынған мүліктің сапасы нашарлаған жағдайда, Жалға берушіге келтірілген залалды толық көлемде өтеуге;

· жалға алынған мүлікті кепілге бермеуге немесе оған өзге де ауыртпалықтар салмауға;

· Жалға берушінің талабы бойынша жалға алынған мүлікті (объектіні) пайдалануға қатысты барлық қажетті ақпаратты ұсынуға;

· ұйымдық-құқықтық нысаны, атауы, орналасқан жері және пошталық мекенжайы (заңды тұлғалар үшін), тұрғылықты жері бойынша тіркелген мекенжайы (жеке тұлғалар мен жеке кәсіпкерлер үшін), банктік деректемелері өзгерген күннен бастап 10 күн ішінде Жалға берушіні көрсетілген өзгерістер туралы жазбаша хабардар етуге;

· Шарттың мерзімі аяқталғаннан кейін мүлікті жарамды күйінде Жалға берушіге қайтаруға.

3. Шарт бойынша төлемдер мен есеп айырысулар

8. Мүлікті жалдау ақысының мөлшері айына 1 ш.м (га) үшін __________ теңгені құрайды. Жалпы ауданы _________ ш.м (га) болатын жалға алынған мүлік үшін жалдау ақысы айына _________ теңгені құрайды.

9. Жалдау ақысы нарық конъюнктурасына байланысты тараптардың келісімі бойынша қайта қаралуы мүмкін.

10. Қазақстан Республикасының салық заңнамасына сәйкес Жалға беруші Жалға алушыдан __________ теңге мөлшерінде жер салығын өндіріп алады.

11. Жалдау ақысы уақтылы төленбеген жағдайда, Жалға алушы мерзімі өткен әрбір күн үшін жалпы берешек сомасының 0,2 пайызы мөлшерінде өсімпұл төлейді.

4. Шарттың қолданылу мерзімі, оны өзгерту және тоқтату талаптары

12. Осы Шарт тараптар қол қойған сәттен бастап күшіне енеді.

13. Осы Шартқа енгізілетін барлық өзгерістер мен толықтырулар тараптардың қосымша келісімге қол қоюы арқылы жазбаша нысанда ресімделеді. Қосымша келісім тараптар қол қойғаннан кейін күшіне енеді.

14. Осы Шарттың қолданысы мынадай жағдайларда тоқтатылады:

· егер осы уақыт ішінде Шарттың мерзімі ұзартылмаған болса, оның қолданылу мерзімінің соңғы күні өткеннен кейін;

· Жалға беруші мен Жалға алушының өзара келісімі бойынша Шарт бұзылған жағдайда;

· тараптардың бірінің талабы бойынша Шарт сот тәртібімен мерзімінен бұрын бұзылған жағдайда;

· Жалға алушы болып табылатын заңды тұлға таратылған жағдайда;

· Жалға алушы болып табылатын жеке тұлға қайтыс болған, әрекетке қабілетсіз немесе әрекет қабілеті шектеулі деп танылған не хабар-ошарсыз кеткен деп танылған жағдайда.

15. Жалға берушінің талабы бойынша жалдау шарты мынадай жағдайларда сот тәртібімен мерзімінен бұрын бұзылуы мүмкін, егер Жалға алушы:

· жалға алынған мүлікті (объектіні) Шарт талаптарын немесе мүліктің нысаналы мақсатын бұза отырып пайдаланса;

· өткізілген конкурс қорытындылары бойынша қабылдаған міндеттемелерін орындамаса немесе тиісінше орындамаса;

· Шартта белгіленген мерзім өткеннен кейін жалдау ақысын қатарынан екі реттен артық төлемесе;

· пайдалану барысында жалға алынған мүліктің (объектінің) техникалық сипаттамаларын немесе функционалдық қасиеттерін нашарлатса не оны бұзуға, бүлдіруге, ақаулардың пайда болуына немесе жарамсыз күйге келуіне әкеп соққан зақым келтірсе және оларды жою үшін жөндеу-қалпына келтіру жұмыстарын жүргізу қажет болса;

· Жалға берушінің қалыпты жұмысына кедергі келтірсе немесе оның қызметі Жалға беруші үшін теріс қаржылық, өндірістік және техникалық салдарға әкеп соқса.

16. Жалға алушының талабы бойынша жалдау шарты мынадай жағдайларда сот тәртібімен мерзімінен бұрын бұзылуы мүмкін, егер:

· Жалға беруші мүлікті (объектіні) пайдалануға бермесе не Шарт талаптарына немесе мүліктің мақсатына сәйкес жалға алынған мүлікті (объектіні) пайдалануға кедергі келтірсе;

· Жалға алушыға берілген мүлікте оны пайдалануға кедергі келтіретін, Шарт жасасу кезінде Жалға беруші ескертпеген, Жалға алушыға алдын ала белгісіз болған және Шарт жасасу кезінде жалға алынған мүлікті (объектіні) қарап-тексеру немесе оның жарамдылығын тексеру барысында анықталуы мүмкін болмаған кемшіліктер болса;

· Жалға беруші жауап бермейтін мән-жайларға байланысты мүлік пайдалануға жарамсыз күйге түссе.

5. Тараптардың жауапкершілігі

17. Кінәлі тарап екінші тарапқа келтірілген материалдық залалды және Шарт бойынша өз міндеттерін орындамау немесе тиісінше орындамау салдарынан туындаған барлық залалдарды өтеуге міндетті.

18. Осы Шарттың талаптары мен шарттарын тікелей немесе жасырын түрде бұзатын мәмілелер жарамсыз болып табылады, ал оларды жасауға кінәлі тұлғалар Қазақстан Республикасының заңнамасында белгіленген тәртіппен тәртіптік, материалдық, әкімшілік және қылмыстық жауаптылықта болады.

19. Тәртіптік, әкімшілік және қылмыстық жауаптылыққа тарту кінәлі тұлғаларды келтірілген залалды өтеу міндетінен босатпайды.

6. Дауларды шешу тәртібі

20. Тараптар арасындағы барлық даулар келіссөздер жүргізу арқылы шешіледі.

21. Келісімге қол жеткізілмеген жағдайда, даулар Қазақстан Республикасының заңнамасына сәйкес сот тәртібімен шешіледі.

7. Өзге де талаптар

22. Осы Шартқа оның ажырамас және міндетті бөлігі болып табылатын, тараптар немесе тараптардың уәкілетті өкілдері қол қоюға тиіс қосымша (жалдау ақысын есептеу) қоса беріледі.

23. Жалға алынған мүліктің (ғимараттың, құрылыстың, оның ішінде әкімшілік ғимараттардың үй-жайларының) сыртқы бөлігіне жарнама орналастыру Жалға берушімен белгіленген тәртіппен келісілуге тиіс.

24. Осы Шарт жазбаша нысанда жасалады және оған тараптар қол қояды.

25. Шарттың заңдық күші бірдей екі данасы жасалды. Бір данасы Жалға берушіде қалады, екінші данасы Жалға алушыға беріледі.

Тараптардың заңды мекенжайлары мен банктік деректемелері:
	Жалға беруші
	Жалға алушы
	

	______________________________
	______________________________
	

	Қолы: ________________________
	Қолы: ________________________
	

	М.О. (бар болса)
	М.О. (бар болса)
	


